આવકવેરાના કાયદાની કલમ 54 અંતર્ગત રોકાણ આધારિત મૂડીગત લાભ પર ટેક્સ છૂટ આપવામાં આવે છે. જો કોઈ વ્યક્તિ દેશમાં નિર્ધારિત સમય મર્યાદાની અંદર અન્ય મકાન ખરીદે છે તે પહેલા મકાનના વેચાણથી થયેલા લાભમાંથી બીજા મકાનની ખરીદીની રકમ ઘટાડી દેવામાં આવે છે. અને ત્યારબાદ જે રકમ વધે છે તેને જ ટેક્સ યોગ્ય માનવામાં આવે છે. તો આ પ્રકારે પહેલા મકાનના વેચાણથી થયેલા લાભ પર ટેક્સમાં મોટી રાહત પ્રાપ્ત થાય છે. જો પહેલા મકાનના વેચાણથી થયેલા લાભની રકમ બરાબર અથવા તે રકમથી વધારે કીમતનું બીજુ ઘર ખરીદી લેવામાં આવે તો ટેક્સ સ્વરૂપે એક રૂપિયો પણ આપવો પડતો નથી. એટલે કે પહેલા મકાનના વેચાણથી થયેલા લાભની પુરી રકમ ટેક્સ ફ્રી થઈ જાય છે.